CELEX: 62012TN0036
Language: mt
Date: 2012-01-20 00:00:00
Title: Kawża T-36/12: Rikors ippreżentat fl- 20 ta’ Jannar 2012 — Athens Resort Casino vs Il-Kummissjoni

17.3.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 80/25
            
         Rikors ippreżentat fl-20 ta’ Jannar 2012 — Athens Resort Casino vs Il-Kummissjoni
   (Kawża T-36/12)
   2012/C 80/42
   Lingwa tal-kawża: l-Ingliż
   
      Partijiet
   
   
      Rikorrenti: Athens Resort Casino AE Symmetochon (Marrousi, il-Greċja) (rappreżentanti: N. Niejahr, Q. Azau, F. Spyropoulos, I. Dryllerakis u K. Spyropoulos, avukati u F. Carlin, Barrister)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob lill-Qorti Ġenerali jogħġobha:
   
               —
            
            
               tannulla d-Deċiżjoni tal-Kummissjoni 2011/716/EU, tal-24 ta’ Mejju 2011, dwar għajnuna mill-Istat lil ċerti każinò Griegi C 16/10 (ex NN 22/10, ex CP 318/09) implementata mir-Repubblika Ellenika (ĠU L 285, 01.11.2011, p. 25) (iktar ’il quddiem id-“deċiżjoni kkontestata”); jew
            
         
               —
            
            
               sussidjarjament, tannulla d-deċiżjoni kkontestata sa fejn tapplika għar-rikorrenti; jew
            
         
               —
            
            
               iktar sussidjarjament, tannulla d-deċiżjoni kkontestata sa fejn tordna l-irkupru ta’ ammonti mingħand ir-rikorrenti; u
            
         
               —
            
            
               tikkundanna lill-konvenuta għall-ispejjeż tagħha u għal dawk tar-rikorrenti sostnuti f’konnessjoni ma’ dawn il-proċeduri.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi.
   
               (1)
            
            
               L-ewwel motiv isostni li
               
                           —
                        
                        
                           il-konvenuta kisret l-Artikolu 107(1) TFUE billi kkunsidrat li d-deċiżjoni kkontestata kienet tikkostitwixxi miżura ta’ għajnuna billi:
                           
                                       (a)
                                    
                                    
                                       ikkunsidrat li r-rikorrenti bbenefikat minn vantaġġ ekonomiku fil-forma ta’ “diskriminazzjoni fiskali” fl-ammont ta’ EUR 7.20 għal kull biljett;
                                    
                                 
                                       (b)
                                    
                                    
                                       ikkunsidrat li l-miżura kienet tinvolvi telf ta’ riżorsi tal-Istat;
                                    
                                 
                                       (c)
                                    
                                    
                                       ikkunsidrat li l-miżura kienet selettiva favur ir-rikorrenti;
                                    
                                 
                                       (d)
                                    
                                    
                                       ikkonkludiet li l-miżura ikkawżat distorsjoni tal-kompetizzjoni u kellha effett fuq il-kummerċ bejn l-Istati Membri.
                                    
                                 
                     
         
               (2)
            
            
               It-tieni motiv isostni
               
                           —
                        
                        
                           li l-konvenuta kisret l-Artikolu 296 TFUE billi naqset milli tipprovdi motivazzjoni suffiċjenti li tippermetti lir-rikorrenti tifhem u lill-Qorti Ġenerali tistħarreġ ir-raġunament li abbażi tiegħu sabet li l-applikanti kienet ibbenefikat minn vantaġġ selettiv, li dan il-vantaġġ kien jinvolvi telf ta’ riżorsi tal-Istat u huwa tali li jikkawża distorsjoni tal-kompetizzjoni u jkollu jaffettwa l-kummerċ bejn l-Istati Membri.
                        
                     
         
               (3)
            
            
               It-tielet motiv isostni
               
                           —
                        
                        
                           li fil-każ li l-Qorti Ġenerali tikkonkludi li kienet ingħatat lir-rikorrenti għajnuna inkompatibbli, din għandha tannulla d-deċiżjoni kkontestata, sa fejn tordna l-irkupru ta’ ammonti mingħand ir-rikorrenti, peress li dan l-irkupru jikser:
                           
                                       (a)
                                    
                                    
                                       l-ewwel sentenza tal-Artikolu 14(1) tar-Regolament Nru 659/1999 (1), li jgħid li l-irkupru għandu jkun relatat mal-għajnuna li jkun irċieva l-benefiċjarju, peress li l-konvenuta naqset milli tikkwantifika korrettament fid-deċiżjoni kkontestata l-ammont tal-għajnuna li r-rikorrenti setgħet kienet irċeviet;
                                    
                                 
                                       (b)
                                    
                                    
                                       it-tieni sentenza tal-Artikolu 14(1) tar-Regolament Nru 659/1999, peress li l-irkupru f’dan il-każ jikser il-prinċipji ġenerali tad-dritt tal-Unjoni, jiġifieri: il-prinċipju ta’ protezzjoni tal-aspettattivi leġittimi; il-prinċipju ta’ ċertezza legali; u l-prinċipju ta’ proporzjonalità.
                                    
                                 
                     
         
      (1)  Ir-Regolament tal-Kunsill (KE) Nru 659/1999, tat-22 ta’ Marzu 1999, li jistabbilixxi regoli dettaljati għall-applikazzjoni tal-Artikolu 93 tat-Trattat tal-KE (ĠU Edizzjoni Speċjali bil-Malti, Kapitolu 8, Vol. 1, p. 339).